חאבייר פסטורה

חאבייר מתיאס פסטורה (בספרדית: Javier Matías Pastore; נולד ב-20 ביוני 1989 בקורדובה) הוא כדורגלן עבר ארגנטינאי ששיחק בעמדת הקשר.

קריירת מועדונים
פסטורה החל את דרכו בכדורגל בקבוצות הילדים והנוער של מועדון הכדורגל טאז'רס דה קורדובה. בשנת 2007 החל לשחק בקבוצה הבוגרת (אז בליגה הארגנטינאית השנייה), אך שותף בחמישה משחקים בלבד במהלך העונה ועם תחילת שנת 2008 הושאל להוראקאן מהליגה הארגנטינאית הבכירה. את הופעת הבכורה שלו בהוראקאן ערך ב-24 במאי 2008, במשחק נגד ריבר פלייט, בו הפסידה קבוצתו 0–1. בעונת הקלאוסורה 2009 הפך לאחד השחקנים הבולטים בליגה ועם שבעה שערים (מלך השערים של הוראקאן) ושלושה בישולים, הוביל את קבוצתו לאחד מהישגי השיא שלה, המקום השני, כאשר שתי נקודות בלבד מפרידות בינה ובין ולס סארספילד שזכתה באליפות.

בעונת  עבר פסטורה לפלרמו האיטלקית תמורת 8 מיליון אירו. את הופעת הבכורה שלו בקבוצה ערך ב-15 באוגוסט 2009, במשחק נגד ס.א.פ.ל 1907 במסגרת הסיבוב השלישי של הגביע האיטלקי ושמונה ימים לאחר מכן ערך את הופעת הבכורה שלו בליגת האיטלקית. ב-4 באוקטובר התפרסם לראשונה באירופה, לאחר שבישל לאדינסון קבאני את השער הראשון בניצחון המפתיע 0–2 על יובנטוס. את שערו הראשון במדי פאלרמו כבש ב-30 בינואר 2010 במשחק נגד בארי, בו הפסידה קבוצתו 2–4.

בתחילת דרכו בפאלרמו, פסטורה הוכיח את עצמו כשחקן מוכשר ומבטיח, אך במשך רוב העונה שיחק בעיקר כמחליף במחצית השנייה. לאחר מינוי של דליו רוסי למאמן הקבוצה ב-23 בנובמבר 2009, עלה מעמדו ואט אט הוא החל להשתלב בהרכב הפותח והפך לאחד משחקני ההתקפה המשמעותיים בפאלרמו. הוא שיחק בעיקר כקשר התקפי מאחורי צמד החלוצים של קבוצתו, קבאני ופבריציו מיקולי. הודות ליכולת טובה במיוחד הפך פסטורה לאחד השחקנים הצעירים הבולטים בליגה האיטלקית ובמרץ 2010 אף הוביל את פלרמו למקום הרביעי המוביל למוקדמות ליגת האלופות, אך תיקו 2-2 עם קליארי מספר מחזורים לסיום העונה הוריד אותה למקום החמישי, בו נשארה עד סיום העונה.

ב-30 ביולי 2011 חתם פאסטורה בקבוצה הצרפתית פריס סן ז'רמן מליגה 1 לאחר ששולם סכום של 43 מיליון אירו לקבוצתו הקודמת, פלרמו. במדי פריס זכה פסטורה ב-19 תארים.

ב-26 ביוני 2018 חזר לאיטליה אחרי 7 עונות בפריס סן ז'רמן וחתם ברומא.

ב-4 בספטמבר 2021 חתם באלצ'ה.

ב-11 בינואר 2023 חתם פאסטורה במועדון ספורט קטר.

נבחרת לאומית
בעקבות יכולתו המרשימה בעונתו הראשונה בליגה האיטלקית, זומן פסטורה על ידי דייגו מראדונה לסגל נבחרת ארגנטינה למשחק הידידות הלא רשמי נגד . הוא נכנס כמחליף במחצית השנייה ואף כבש שער, שלא סייע לנבחרתו שהפסידה 4-2. לקראת מונדיאל 2010 נכלל המורחב של הנבחרת ואף ערך את הופעת הבכורה הרשמית שלו במשחק הכנה נגד  ב-25 במאי 2010. מאוחר יותר נכלל גם בסגל הסופי למונדיאל, אך לא היווה גורם משמעותי ושותף לראשונה רק במשחק השלישי של שלב הבתים נגד , בו נכנס כמחליף לסרחיו אגוארו בדקה ה-77. הוא שותף גם בניצחון 1–3 על  בשמינית הגמר, כאשר החליף את מקסי רודריגס בדקות הסיום. ברבע הגמר נגד  החליף את ניקולאס אוטמנדי בדקה ה-70, אך לא הצליח למנוע את הדחתה של נבחרתו שהובסה 0–4 וסיימה את דרכה בטורניר.

קישורים חיצוניים



 דף השחקן באתר ה-ESPN

הערות שוליים

קטגוריה:כדורגלנים ארגנטינאים
קטגוריה:קשרי כדורגל ארגנטינאים
קטגוריה:קורדובה (ארגנטינה): כדורגלנים
קטגוריה:כדורגלני טאז'רס (קורדובה)
קטגוריה:כדורגלני הורקאן
קטגוריה:כדורגלני פלרמו
קטגוריה:כדורגלני פריז סן-ז'רמן
קטגוריה:כדורגלני אלצ'ה
קטגוריה:כדורגלני מועדון ספורט קטר
קטגוריה:כדורגלני נבחרת ארגנטינה
קטגוריה:כדורגלני מונדיאל 2014
קטגוריה:כדורגלני קופה אמריקה 2011
קטגוריה:כדורגלני קופה אמריקה 2015
קטגוריה:כדורגלני קופה אמריקה 2016
קטגוריה:כדורגלני רומא
קטגוריה:ארגנטינאים שנולדו ב-1989